
Prie viaduko įrengti pėsčiųjų – dviračių takai

Birštono savivaldybės administracija užbaigė projekto „Viaduko per magistralinį A16 kelią prieigų ir jungčių su Birštono miestu ir Birštono Vs. žmonėms su negalia įrengimas“ įgyvendinimą 2023 m. rugsėjo mėnesį. Projekto įgyvendinimo metu įrengti dviračių ir pėsčiųjų takai pritaikyti žmonėms su negalia, kurie sujungė esamas gatves ir takus su Lietuvos automobilių kelių direkcijos pastatytu viaduku virš A16 magistralės Marijampolė – Vilnius sodų Birštono mieste. Pagal parengtą viaduko prieigų įrengimo techninį projektą buvo įgyvendinti II, III, V ir VI etapai.  Įgyvendinus projektą vietos gyventojams ir kurorto svečiams atsirado galimybė saugiai patekti į kitą miesto pusę per magistralinį kelią Vilnius-Marijampolė (A16), tamsiu paros metu takai apšviečiami ekonomiškais LED bioninių formų šviestuvais, takai įrengti laikantis universalaus dizaino principų su silpnaregių vedimo juostomis, todėl yra pritaikyti visiems visuomenės grupių atstovams kam reikalinga patogi aplinka be slenksčių ar kitų dirbtinių barjerų. 
Projektas finansuojamas Europos regioninės plėtros fondo lėšomis, bendra projekto vertė 401924 Eur, iš kurių 249545 Eur Europos Sąjungos lėšos, 152379 Eur - Birštono savivaldybės biudžeto lėšos. 

